Krifah an si ruangah khuachungah lut ngam ti loin mah bantuk in an um ko\nAtu lio thawngpang nih vawlei a hninh ngai, mikip nih ralrin tein kan um ceu, mi cheu khat cu eiding an nih cawk cia dih i, inn ah daitein an um. Natein khrifah chungkhar hna cu an mah inn ah zong um ngam lo in mah bantuk in kkhua pawng ah rawl chum in khua an sak ko.\nKhrihfa chungkhar cu an khuah a um ngam ti lo in khua lpawngah rawl chum in an um, a ruang cu an fanu kum 9 a si lio mi cu sianginn a kai ah cun kan nih tha lai an ti caah tiin pa nih a chim.\nNithum ni (March 11) a khan khrifah chungkhar pakhat cu Bilood khua, Madhya Pradesh state ah khua in chuah an si. March ni 9 a khan Laxmi an ti mi pa nih mi tampi cu mah chungkhaw pawl hna vel ding in an inn lei ah a hruai hna i, nangnih hi krihfa nan si i tiin an vel hna.\nKhua pawng ah an um hnuah an fanu cu exam zong a nai pa caah sianginn ah a va kal i, natein laxmi an ti mi pa nupi nih a duh lo in fakpi in a vel i, siang inn kai terh duh lo in khua pawng ah cun a kal ter than hna.\nMah bantuk in an chungkhar cungah thil an tuah caah atu hi khua chungah an lut ngam ti lo i, an fa le cu saya nih khrifah an si caah siang inn a kai terh duh lo hna caah khua pawngah mah bantuk in rawl chum in an um tiin pastor Kirade nih a chim\nBe the first to comment on "Krifah an si ruangah khuachungah lut ngam ti loin mah bantuk in an um ko"